CELEX: 32012D1214(01)
Language: da
Date: 2012-12-13 00:00:00
Title: Kommissionens afgørelse af 13. december 2012 om ændring af afgørelse 2007/134/EF om oprettelse af et europæisk forskningsråd

14.12.2012   
            
            
               DA
            
            
               Den Europæiske Unions Tidende
            
            
               C 385/10
            
         KOMMISSIONENS AFGØRELSE
   af 13. december 2012
   om ændring af afgørelse 2007/134/EF om oprettelse af et europæisk forskningsråd
   2012/C 385/06
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets afgørelse 1982/2006/EF af 18. december 2006 om Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (1), særlig artikel 2 og 3,
   under henvisning til Rådets beslutning 2006/972/EF af 19. december 2006 om særprogrammet »Idéer« til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (2), særlig artikel 4, stk. 2 og 3, og
   ud fra følgende betragtninger:
   
               (1)
            
            
               Ved afgørelse 2007/134/EF af 2. februar 2007 om oprettelse af et europæisk forskningsråd (3) oprettede Kommissionen et europæisk forskningsråd (herefter benævnt »EFR«) til at forvalte gennemførelsen af særprogrammet »Idéer«. EFR består af et uafhængigt videnskabeligt råd, der støttes af en specifik gennemførelsesstruktur, og er oprettet for perioden frem til den 31. december 2013.
            
         
               (2)
            
            
               Det Videnskabelige Råd sammensættes af højtrenommerede videnskabsfolk, ingeniører og forskere, der udpeges af Kommissionen og handler uafhængigt af enhver ydre påvirkning. Det har 22 medlemmer og handler i overensstemmelse med det mandat, der henvises til i artikel 3 i afgørelse 2007/134/EF.
            
         
               (3)
            
            
               Ved afgørelse 2009/357/EF af 27. april 2009 om ændring af afgørelse 2007/134/EF om oprettelse af et europæisk forskningsråd (4) udnævnte Kommissionen 3 nye medlemmer som erstatning for 3 medlemmer, der var fratrådt. Ved afgørelse 2011/12/EU af 12. januar 2011 om ændring af afgørelse 2007/134/EF om oprettelse af et europæisk forskningsråd (5) udnævnte Kommissionen 7 nye medlemmer som erstatning for 7 medlemmer, hvis mandatperiode udløb.
            
         
               (4)
            
            
               Den 1. og 26. februar 2013 udløber mandatperioden for 10 af medlemmerne af Det Videnskabelige Råd, hvorfor det er nødvendigt gradvist at forny Det Videnskabelige Råd.
            
         
               (5)
            
            
               Den gradvise fornyelse af Det Videnskabelige Råd skal ske i henhold til bestemmelserne i artikel 4, stk. 6 og 7, i afgørelse 2007/134/EF, der bl.a. fastsætter, at medlemmerne udnævnes med et firårigt mandat, der kan fornys én gang i et rotationssystem, der skal sikre kontinuiteten i Det Videnskabelige Råds arbejde, og at medlemmer kan udnævnes for mindre end den maksimale mandatperiode for at muliggøre forskudt rotation af medlemmerne.
            
         
               (6)
            
            
               I henhold til artikel 4, stk. 4, i afgørelse 2007/134/EF udnævnes fremtidige medlemmer af Kommissionen på grundlag af de faktorer og kriterier, der er anført i nævnte afgørelses bilag I, efter en uafhængig og åben indstillingsprocedure, som der er enighed om med Det Videnskabelige Råd, og som omfatter en høring af forskersamfundet og en rapport til Europa-Parlamentet og Rådet. Med henblik herpå blev der nedsat et højtstående indstillingsudvalg af uafhængige eksperter i form af en ekspertgruppe, der honoreres under driftsbudgettet for særprogrammet "Idéer". Udvalget har afgivet indstillinger om den gradvise fornyelse af Det Videnskabelige Råd, og indstillingerne er blevet godkendt.
            
         
               (7)
            
            
               I henhold til artikel 4, stk. 4, i afgørelse 2007/134/EF skal udnævnelsen af fremtidige medlemmer offentliggøres efter reglerne i forordning (EF) nr. 45/2001 (6).
            
         
               (8)
            
            
               Afgørelse 2007/134/EF bør derfor ændres i overensstemmelse hermed —
            
         BESTEMT FØLGENDE:
   Artikel 1
   Bilag II til afgørelse 2007/134/EF erstattes af teksten i bilaget til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 13. december 2012.
      
         
            På Kommissionens vegne
         
         Máire GEOGHEGAN-QUINN
         
            Medlem af Kommissionen
         
      
   
   
      (1)  EUT L 412 af 30.12.2006, s. 1.
   
      (2)  EUT L 54 af 22.2.2007, s. 81.
   
      (3)  EUT L 57 af 24.2.2007, s. 14.
   
      (4)  EFT L 110 af 16.1 2001, s. 37.
   
      (5)  EUT L 9 af 13.1.2011, s. 5.
   
      (6)  EFT L 8 af 12.1.2001, s. 1.